**Ministerul Mediului, Apelor şi Pădurilor**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Timiş** |

**DECIZIA ETAPEI DE INCADRARE**

**Nr. 214/25.08.2016**

**PROIECT**

Ca urmare a solicitarii de emitere a acordului de mediu adresate de **BEGA TURISM SA**, localitatea Timisoara, str. Marasesti, nr. 1-3, jud. Timis, 6712RP/27.06.2016, cu ultimele completari inregistrate cu nr. 8683RP/19.08.2016, baza HG nr. 445/2009 privind evaluarea impactului anumitor proiecte publice si private asupra mediului si a Ordonantei de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

Agentia pentru Protectia Mediului Timis decide, ca urmare a consultarilor desfasurate in cadrul sedintei Comisiei de Analiza Tehnica, din data de 24.08.2016, ca proiectul *„***Amenajare birouri in cladire existenta (C25 si C27 conform CF). Amenajare incinta″** propus a fi amplasat in Timisoara, B-dul Republicii, nr. 21, CF 435130, jud. Timis,**nu se supune evaluarii impactului asupra mediului si nu se supune evaluarii adecvate.**

Justificarea prezentei decizii:

**I**. **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele**:

a ) proiectul se incadreaza in prevederile Hotararii Guvernului nr. 445/2009, **anexa nr. 2, pct. 10 *b.****proiecte de dezvoltare urbană, inclusiv construcţia centrelor comerciale şi a parcărilor auto;*

a1) proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**b) Justificarea in raport cu criteriile din anexa nr. 3 a HG 445/2009**

1. **Caracteristicile proiectului:**
2. Mărimea proiectului:

Proiectul prevede amenajarea unei cladiri de birouri in intravilanul localitatii Timisoara, CF 435130, judetul Timis. Suprafata aferenta proiectului este de 11 476 mp.

**INDICI URBANISTICI**

Suprafata totala a terenului = 40.881 mp

Suprafata construita la sol - existenta/propusa = 18.589 mp

Suprafata construita desfasurata – existenta = 22.302 mp

Suprafata mezanin tehnic propus = 522 mp

Suprafata construita desfasurata – propusa = 22.824 mp

P.O.T. existent / propus = 45,47 %

C.U.T. existent = 0,545

C.U.T. Propus = 0,56

**Suprafata construita desfasurata afectata de amenajarea spatiilor pentru birouri in etapa 3 este de 11 476 mp.**

**BILANT TERITORIAL:**

|  |  |  |  |  |
| --- | --- | --- | --- | --- |
| **Indici constructivi** | **Situatie existenta** | | **Situatie propusa** | |
| **mp** | **%** | **mp** | **%** |
| **Suprafata totala a terenului** | **40 881** | **100** | **40.881** | **100** |
| **Suprafata construita** | **18 589** | **45,5** | **18.589** | **45,5** |
| **Suprafata carosabil, parcaje, pietonal, platforme beton** | **17 315** | **42,3** | **17 315** | **42,3** |
| **Suprafata zone verzi** | **4 977** | **12,2** | **4 977** | **12,2** |

**LUCRĂRILE PROPUSE PENTRU ETAPA 3, SUNT URMĂTOARELE:**

**LUCRARI DE DEMOLARE**

Lucrarile de demolare propuse se vor executa in interiorul corpului de cladire C25 ( S = 9244 mp) si in corpul de cladire C27( S = 2232 mp), respectiv pe o suprfata totala de 11 476 mp.

Vor fi desfiintate toate compartimentările interioare existente, realizate din zidarie de BCA, partial inchiderile perimetrale, se va scoate tamplaria interioara si exterioara, precum si tamplaria cu care sunt inchise luminatoarele .

De asemenea, se vor desfiinta platformele betonate existente in incinta ( aferente cladirilor C25 si C27) pentru a face loc amenajarilor exterioare propuse prin aceasta documentatie.

**LUCRARI INTERIOARE**

**a. Compartimentari**

Spatiile amenajate in aceasta etapa vor fi separate functional de spatiile pentru circulatii cu pereti. realizati din structura metalica si inchideri din placi de gips-carton.

Spatiul pentru birouri va fi de tip open-space, fragmentat de compartimentări functionale realizate din pereti de compartimentare care delimitează încăperi închise. Peretii de compartimentare vor fi realizati din structura metalica dublu placata cu gips-carton și sticlă. Inaltimea compartimentarilor interioare in zona amenajata este de 3,00 m.

In spatiul destinat circulatiei, amplasat in zona mediana a corpului C25 pe directia nord-sud se va realiza un mezanin tehnic pentru amplasarea instalatiilor de ventilare si climatizare interioara aferente spatiului amenajat. Acest mezanin va avea o suprafata de 522 mp, va avea o structura independenta de structura halei, realizata din profile metalice cu fundatii din beton armat si un planseu din beton turnat pe o tabla structurala.

**b. Tavane**

Va fi prevazut tavan fals (gips-carton pe structura metalica) doar pentru incaperile inchise. Pentru a asigura iluminarea naturala a spatiilor de lucru prin intermediul luminatoarelor, tavanul general nu este inchis si va ramane aparenta structura acoperisului existent realizata din elemente prefabricate din beton armat.

In spatiul liber si continuu se vor amplasa aparent traseele instalatiilor si corpurile de iluminat.

**c. Finisaje interioare**

Spatiile pentru birouri sunt prevazute cu pardoseli tehnice, inaltate, prin care se vor realiza trasee de cabluri pentru alimentarea cu energie electrică a posturilor de lucru si trasee de curenți slabi. Pardoseala tehnică va fi acoperită cu dale de mochetă tratată antistatic.

Stalpii, tavanele si peretii de gips-carton vor fi zugrăviti cu vopsea lavabilă. Tavanul aparent va fi curatat in prealabil, finisat cu un grund sigilant si vopsea lavabila.

**FATADE**

Se propun fatade tip perete cortina:

- inchiderile de sticla cu tamplarie metalica, au inaltimea de 4,00 m;

- aticul este placat cu casete de tabla cu termoizolatie din vata minerala (10 cm), inchise cu tabla tip sinus (culoarea gri) spre exterior.

La partea superioara a fatadelor se vor aplica panouri decorative tip mesh din material textil, a caror structura metalica este ancorata in structura existenta a cladirii.

Zonele de acces sunt marcate in planul fatadei cu finisaje din tabla sinus si tencuiala decorativa.

**LUCRARI LA TERASA**

Invelitoarea existenta va fi termoizolata suplimentar cu panouri termoizolante tip PIR de 10 cm si hidroizolata cu membrană de PVC cu protecție UV.

Luminatoarele existente vor fi inlocuite, o parte din acestea fiind prevazute cu dispozitive pentru desfumare in caz de incendiu.

**AMENAJĂRI EXTERIOARE CONSTRUCTIEI**

In incinta exista amenajata o zona cu caracter pietonal, circulatii auto si o parcare pentru utilizatorii cladirilor. De asemena, exista 50 locuri de parcare in zona nordica spre bv. Republicii si 147 de locuri de parcare in zona estica.

**In etapa 3 sunt prevazute inca 153 locuri de parcare necesare noilor spatii amenajate pentru birouri, care vor fi amplasate in zonele de sud si de vest a incintei, in spatiile ramase libere dupa desfiintarea unor cladiri din incinta.**

Deci pe langa cele 197 de locuri de parcare existente, mai sunt propuse inca 153 de locuri de parcare, rezultand un total de 350 locuri de parcare.

Carosabilul si locurile de parcare propuse vor avea finisajul realizat din bitum asfaltic. Suprafata totala a celor 153 locuri de parcare propuse este S = 1 913 mp, iar suprafata carosabilului nou este S = 2 654 mp.

In aceasta etapa, pe langa lucrarile de amenajare interioara, va fi amenajata in incinta o suprafata de 8 979 mp, din care:

- zona verde de 3 160 mp,

- platforma tehnica 572 m,

- circulatii auto si pietonale+locuri de parcare 5 247 mp.

Alimentarea cu apa va fi asigurata de la reteaua de alimentare cu apa a Municipiului Timisoara.

Pentru asigurarea necesarului de apa pentru zona propuse spre amenajare s-a executat o retea noua de alimentare cu apa din PE-HD racordata la caminul existent de apometru, care este bransat la reteaua publica a orasului.

Pentru stingerea incendiului s-au prevazut 11 hidranti exteriori supraterani de Dn100, fiecare cu 2 racorduri B si un racord tip A, prevazuti cu cot cu talpa si maneta de actionare pe hidrant.

Instalatia exterioara de hidranti se alimentează din rezervorul existent care are un volum de rezervă intangibilă 273 m³, volumul total de apa al rezervorului fiind de aproximativ 300 m³.

Statia de pompare incendiu, va fi amplasata in cladirea existenta (spatiu tehnic) destinata statiei de pompare. Statia de pompare pentru hidrantii exterior va asigura debitul si presiunea necesara pentru hidrantii interiori.

Canalizarea exterioara se imparte dupa cum urmeaza:

* Instalatia de canalizare menajera
* Instalatia de colectare ape pluviale platforme exterioare (de pe drumul de acces si parcare)
* Instalatia de colectare ape pluviale de pe cladiri

Canalizarea existenta din incinta de tip circular din beton ramane neschimbata reabilitandu-se (inlocuire) doar gurile de scurgere de pe drumurile de acces si aducerea caminelor la cota drumului propus.

Apele menajere de la cladirea de birouri rezultata din reamenajarea celor doua corpuri C25 si C27 vor fi colectate si dirijate spre canalizarea menajera din incinta care este de tip unitar si de acolo in canalizarea orasului din strada Bulevardul Republicii, dimensiunea racordului la reteaua orasului nu se modifica.

Canalizarea nou propusa va fi doar pentru preluarea apelor pluviale de pe zona de parcare, respectiv preluarea apelor pluviale de pe cladire si canalizare interioara.

Apele pluviale de pe parcarile auto sunt colectate in sistem de canalizare separativ (cu ajutorul rigolelor deschise, confectionate din elemente prefabricate din beton) urmand sa fie descarcate in canalizarea din incinta care este de tip unitary. Inainte de deversarea apelor pluviale in canalizarea municipal, se vor monta doua separatoare de hidrocarburi, cu debitele de Q=10 l/s si Q=20 l/s, utilizand conducte de PVC-KG, montate ingropat sub adancimea de inghet.

Apele pluviale de pe cladiri se descarca direct in reteaua de canalizare, fara a mai fi trecute prin separatoare. Acestea sunt ape conventional curate

**Organizarea de santier**

Lucrarile de executie (inclusiv cele de imprejmuire) se vor desfasura numai in limitele incintei detinute de titular si au un caracter temporar.

Accesul auto pe santier se va realiza prin Str. N. Titulescu. Constructiile provizorii, aferente organizarii de santier, sunt realizate din module tip container, unite etans in functie de necesitatiile functionale si de spatiu. Modulul are dimensunile de 605x 244 cm si o inaltime de 260 cm, fiind realizate din metal si termoizolate cu polistiren. Aceste module se amplaseaza direct pe o egalizare, neavand nevoie de fundatii.

**Suprafata ocupata de organizarea de santier este estimata a fi de 600 mp** si este propusa in zona parcarilor.

Pentru realizarea organizarii de santier se vor realiza urmatoarele lucrari:

- Imprejmuirea santierului cu un gard din panouri metalice din tabla si stalpi metalici fixati in prefabricatele din beton cu H=2,00 m.

- Amplasarea in zona accesului a unei cabine poarta.

- Amenajarea unei zone pentru depozitare materiale in aer liber (prefabricate, armatura, panouri cofraj). Pentru aceasta zona se propune o platforma cu strat de balast de cca 15-20 cm grosime si pante de scurgere a apelor meteorice.

- Amenajarea unei platforme pentru containere (container birouri- 1 buc, container vestiar- 1 buc, container depozit scule de mina si mecanizare - 1 buc, )

- Amenajarea unei platforme pentru containere colectare deseuri de constructii. Platforma are strat de balast de cca 15-20 cm grosime si pante de scurgere a apelor meteorice.

- La inceperea lucrarilor, se va monta la loc vizibil (sa poata fi citit dinspre drumul de acces), panoul de identificare a investitiei care va avea dimensiunile minime 60x90 cm.

- Alimentarea cu apa potabila se va realiza cu apa imbuteliata .

- Se va amplasa o pubela pentru evacuarea deseurilor menajere rezultate in etapa de executie.

- Utilajele folosite pe durata de realizare a lucrarilor, precum si mijloacele de transport, vor avea o stare tehnica corespunzatoare, astfel incat sa fie exclusa orice posibilitate de poluare a mediului inconjurator cu combustibil ori material lubrifiant direct sau indirect.

- In perioada de executie a lucrarilor vor fi stabilite zone de parcare a autovehiculelor si a utilajelor utilizate.

1. Cumularea cu alte proiecte: -

3) Utilizarea resurselor naturale: -

4) Producţia de deşeuri:

- deseurile rezultate din lucrarile de demolari si constructie (pamant, amestecuri de beton, caramizi, tigle si materiale ceramice) se vor colecta separat; depozitarea deseurilor nevalorificabile se va face numai in locurile indicate de administratia locala; deseurile valorificabile (lemn, metal, materiale ceramice, etc.) vor fi predate catre unitati specializate autorizate;

- deseurile menajere se vor colecta selectiv in europubele pe un spatiu special amenajat si vor fi preluate de unitati autorizate specializate.

5) Emisiile poluante, inclusiv zgomotul si alte surse de disconfort:

- se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- pulberile generate pe perioada executiei lucrarilor se vor incadra in limitele maxime admisibile, conform legislatiei in vigoare;

- apele uzate menajere si apele pluviale se vor incadra in limitele maxime admisibile prevazute de normativul NTPA 002/2002, aprobat prin HG nr. 188/2002 şi modificat prin HG nr. 352/2005, privind condiţiile de descărcare în mediul acvatic a apelor uzate;

- se vor respecta valorile limită de emisie pentru arderea combustibilului gazos de la centrala termica, conform Ord. MAPPM nr. 462/1993;

-pentru sol se vor respecta prevederile Ord. M.A.P.P.M. nr.756/1997 pentru aprobarea Reglementarii privind evaluarea poluarii mediului, cu modificarile si completarile ulterioare.

6) Riscul de accident, ţinându-se seama in special de substanţele si tehnologiile utilizate: -

**2) Localizarea proiectelor:**

1) Utilizarea existenta a terenului:conform prevederilor Certificatului de Urbanism nr. 994/17.03.2016, lucrarile se vor executa pe teren intravilan cu destinatia zona industriala.

2) Relativa abundenta a resurselor naturale din zona,calitatea si capacitatea regenerativa a acestora:-

3) Capacitatea de absorbtie a mediului, cu atenţie deosebită pentru:

       a) zonele umede: nu este cazul,

       b) zonele costiere: nu este cazul,

       c) zonele montane si împădurite: nu este cazul,

       d) parcurile si rezervaţiile naturale: nu este cazul,

e) ariile clasificate sau zonele protejate prin legislaţia in vigoare cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul;

 f) zonele de protecţie speciala, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone

protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile in care standardele de calitate a mediului stabilite de legislaţie au fost deja depăşite: -

h) ariile dens populate: nu este cazul;

      i) peisaje cu semnificaţie istorica, culturala si arheologica: nu este cazul.

**3) Caracteristicile impactului potenţial:**

1) Extinderea impactului: aria geografica si numărul de persoane afectate: nu este cazul

2) Natura transfrontaliera a impactului: nu este cazul;

3) Mărimea si complexitatea impactului: in perioada de execuţie şi implementare a proiectuluiimpactul asupra factorilor de mediu va fi nesemnificativ daca se vor respecta masurile  privind protecţia factorilor de mediu impuse prin proiect (prezentate in memoriul tehnic, care stă la baza deciziei);

4) Probabilitatea impactului: nesemnificativa;

5) Durata, frecventa si reversibilitatea impactului: nu este cazul.

**II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:** proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III.Conditiile de realizare a proiectuluisunt**:

- Investiţia se va realiza cu respectarea proiectului tehnic elaborat potrivit legii, a memoriului tehnic intocmit conform prevederilor Ordinului nr. 135/2010, completat cu informaţiile cuprinse în Ordinul nr. 19/2010, a legislaţiei de mediu in vigoare si a menţiunilor din Certificatul de Urbanism nr. 994/17.03.2016,emis de Primăria Municipiului Timisoara.

- La executarea lucrărilor se vor respecta normele legale în vigoare:

* Aviz tehnic nr. 24119/DT-ST/28.07.2016, emis de Aquatim SA;
* extras CF nr. 435130, emis de OCPI Timis.

Masuri pentru :

* Protectia importiva zgomotului. Protectia asezarilor umane:

In faza de executie sursele de zgomot si vibratii sunt produse atat de actiunile propriu zise de lucru cat si de traficul auto din zona de lucru. Aceste activitati au un caracter discontinuu, fiind limitate numai pe perioada zilei (program de lucru intre orele 7-18).

Vor fi luate masuri pentru protectia impotriva zgomotului si vibratiilor produse de utilajele si activitatea de construire, cu respectarea prevederilor HG 321/2005 republicata, privind evaluarea si gestionarea zgomotului ambiant, privind gestionarea zgomotului ambiant. Masurile vor asigura ca la limita incintei, sa fie respectate valorile impuse prin Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- Pe parcursul executarii lucrarilor nu se vor taia arbori si nu vor fi afectate zonele verzi amenajate din zona;

- Lucrările se vor desfăşura cu respectarea condiţiilor tehnice si a regimului juridic prevăzute prin actele de reglementare prealabile, emise de alte autoritati;

- Nu se vor evacua nici un fel de deşeuri în alte locuri, decât în spaţiile special amenajate;

- Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

– In perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

- Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

-Se vor lua măsuri de reducere a nivelului încărcării atmosferice cu pulberi la depozitarea pamantului rezultat din excavare;

- Evitarea pierderilor de materiale si substanţe cu potenţial poluant in vederea eliminării poluării accidentale a apelor de suprafaţa si a apelor subterane;

– In cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Amplasarea organizarii de santier si a depozitelor, precum si alte activitati conexe, se vor realiza cu respectarea prevederilor OUG nr. 195/2005 aprobata cu modificari prin Legea nr. 265/2006 privind Protectia Mediului cu completarile si modificarile ulterioare;

- Respectarea prevederilor Legii 104/2011 privind calitatea aerului inconjurator;

-  Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă parasirea incintei organizării de şantier cu mijloacele de transport cu rotile/ caroseria autovehiculelor incarcate de noroi, in vederea evitarii antrenarii acestuia pe drumurile publice ;

- Materialele fine (pamant, balast, nisip) se vor transporta in autovehicule prevăzute cu prelate pentru împiedicarea imprastierii acestora pe partea carosabila;

- Nuse va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi in conformitate cu legislaţia specifica de mediu  si va fi in responsabilitatea titularului de proiect cat si a operatorului care realizează lucrările;

- Se vor realiza spatii special amenajate pentru colectarea selectiva a tuturor categoriilor de deşeuri produse, in conformitate cu prevederile Legii nr. 211/ 2011 privind regimul deşeurilor;

- Depozitarea deseurilor nevalorificabile se va face numai in locurile aprobate de administratia locala; deseurile valorificabile (metalice, lemn, material plastic) vor fi predate catre unitati specializate autorizate;

- se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- Se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor pune in funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea si întreţinerea mijloacelor de transport si a utilajelor folosite pe şantier se va face numai la societati specializate si autorizate;

-  Nu se vor stoca combustibili in organizarea de şantier.

**Prezentul act este valabil pe toată perioada punerii în aplicare a proiectului, în condiţiile în care nu intervin modificări ale datelor care au stat la baza emiterii acestuia.**

***Titularul proiectului are obligaţia de a notifica in scris autoritatea pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Timiş urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

**Nerespectarea prevederilor prezentei decizii a APM Timiş atrage după sine suspendarea şi/sau anularea acesteia, după caz, conform prevederilor legale.**

***Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.***

**DIRECTOR EXECUTIV,**

**Gabriela Mariana LAMBRINO**

**SEF SERVICIU**

**AVIZE, ACORDURI, AUTORIZATII,**

**Camelia MUSTE**

**INTOCMIT,**

**Loredana CIOCARLIE**